Ek gebruik vandag Beeld se Redaksionele kommentaar as die weeklikse nuusbrokkie: "In die reg is die term 'redelike man' goed bekend. Die howe toets gereeld 'n aangeklaagde se handelings aan wat die 'redelike man' in dieselfde omstandighede sou doen. " 'n Johannesburgse landdros, mnr. W. Ewart, het verlede week in 'n geregtelike ondersoek na 'n voorval waarin 'n motorryer, mnr. Franz Jachs, 'n man doodgeskiet het wat sy motorruit uitgeslaan het, dié opmerking gemaak: " 'Die toets van die redelike man moet getemper word met inagneming van die omstandighede, veral die algemene voorkoms van misdaad wat in Johannesburg geld.' "Hy het bevind dat Jachs binne die perke van die wet opgetree het. "Regsgeleerdes sal kan aanvoer dat Jachs streng volgens die letter van die wet die perke van noodweer oorskry het. Sy lewe was (nog) nie in gevaar nie. Hy het klaarblyklik geen waarskuwingskote geskiet of die aanvaller in hegtenis probeer neem nie. "Die realiteit en gesonde verstand lyk egter heeltemal anders. Mense word daagliks vermoor, soms letterlik vir 'n paar rand. Motorryers is baie kwesbaar. Daarom sê die redelike mens se hart dat Jachs in die omstandighede reg opgetree het." Hierdie onderskryf wat ek 'n rukkie gelede hier gesê het, naamlik dat ons nader aan 'n situasie in SA beweeg waar gewone mense meer en meer die reg in eie hande begin neem. Dit is 'n ongesonde, gevaarlike situasie. Net die regering van die dag kan daardie situasie ontlont. Anders, Gloudina, is ons miskien nie by Bloukrans en Bloedrivier nie, maar in die Wilde Weste. Groete Henri Burger, Tzaneen. RSA 'Afrika is Nie vir Sissies Nie!' (e-mail: remove 'sukikaki.')
Henri Burger wrote in message ... > Ek gebruik vandag Beeld se Redaksionele kommentaar as die weeklikse > nuusbrokkie: > [...] > > > Hierdie onderskryf wat ek 'n rukkie gelede hier gesê het, naamlik dat ons > nader aan 'n situasie in SA beweeg waar gewone mense meer en meer die reg in > eie hande begin neem. Dit is 'n ongesonde, gevaarlike situasie. Net die > regering van die dag kan daardie situasie ontlont. Anders, Gloudina, is ons > miskien nie by Bloukrans en Bloedrivier nie, maar in die Wilde Weste. Jammer, Henri, Ons is al jare lank in hierdie opsig in die Wilde Weste (en ver daar verby). Dis waarom die koerante gereëls rapporteer van "lynch mobs" waar mense 'n oortreder vang, vonnis en teregstel. En dit gebeur nie net in die townships nie. Groete, Leendert